Laut Beziaksmuseum Favoritn sui de Grottn vo de vüün puinischn Oawadan, de wos beim Bau vo da FH (2008/2009) dabei woan, aunglegt wuan sein. Des warad koane zehn Joah hea, obwuis ausschaut, ois obs Joahhundate oid warad. Se kenntad aa scho öta sei, owa hechstns aus de 70er-Joah, wäu do is de Taungentn baut und da Daumm denebm aufgschitt wuan. Laut an Eintrog auf da Geocaching-Seitn suis aunlässli vo an Todesfoi vo ana Firma Säckl baut wuan sein.